Document ID: /fineweb-2-swissfilter-quality_10-filterrobots/filtered/02038.jsonl.gz/5543

Nino Schurter e Jolanda Neff vulan la stagiun perfetga
- Actualisà Venderdi, 4.9.2015, 14:23
Els èn ils dus megliers mountainbikers da la stagiun: Nino Schurter e Jolanda Neff. Omadus han gudagnà dumengia passada en la Val di Sole en l'Italia la cuppa mundiala generala.
Il sursilvan Nino Schurter ha gudagnà quella gia per la quarta giada, Jolanda Neff per la segunda giada en seria. Mo enstagl da far gronda festa e suenter far vacanzas e ruassar dals strapazs, treneschan omadus gia puspè.
Trenament en l'Engiadina
Nino Schurter e Jolanda Neff sa preparan en l'Engiadina sin il campiunadi mundial ch'è en 10 dis ad Andorra. Là vulan ils dus mountainbikers da classa realisar la stagiun perfetga e gudagnar aur. Per realisar quella finamira trenescha Schurter a San Murezzan e Neff sin il pass dal Bernina.